483.09 REGOLAMENTI DWAR DRITTIJIET FUQ ID-DEMMUMAN U T-TRAPJANRI L-AVVIŻ LEGALI 385 tal-2016. L-AVVIŻ LEGALI 385 tal-2016. 1. Titolu. It-titolu ta’ dawn ir-regolamenti huwa r-Regolamenti dwar Drittijiet fuq id-DemmUman u t-Trapjanti. Tifsir. 2. F’dawn ir-regolamenti, kemm-il darba l-kuntest tal-kliem ma tkunx teħtieġ xort’oħra: " applikant " tfisser persuna l i ssottomettiet applikazzjoni kif mitlub fl-Att; " applikazzjoni umana" għandu jkollha t-tifsira mogħtija lilha bl-artikolu 2 tal-Att; "l-Att " tfisser l-Att dwar id-DemmUman u t-Trapjanti; Kap. 483. Kap. 483. " Awtorità dwar il-Liċenzi " tfisser is-Superintendent tas-Saħħa Pubblika kif stabbilit bl-artikolu 3 tal-Att; "bidla sostanzjali " għandu jkollha t-tifsira mogħtija lilha bl-artikolu 12 tal-Att; "ċelloli " għandu jkollha t-tifsira mogħtija lilha bl-artikolu 2 tal-Att; " komponent tad-demm " għandu jkollha t-tifsira mogħtija lilha bl-artikolu 2 tal-Att; "liċenza " għandu jkollha t-tifsira mogħtija lilha bl-artikolu 2 tal-Att; "tessut" għandu jkollha t-tifsira mogħtija lilha bl-artikolu 2 tal-Att. 3. (1) Għandhom jitħallsu lill-Awtorità dwar il-Liċenzi jew l-Awtorità ddelegata mill-Awtorità dwar il-Liċenzi d-drittijiet speċifikati fl-Iskeda fir-rigward tal-ħrug ta’, tiġdid ta’ u, jew bi dla sostanzjali ta’ liċenza kif stabbilit fl-Att. (2) L-ebda ħlas ta’ xi dritt taħt id-dispożizzjonijiet ta’ dawn ir-regolamenti għandha teżenta l-ħlas ta’ kwalunkwe dritt ieħor pagabbli lill-awtoritajiet kompetenti l-oħrajn fir-rigward ta’ xi dokumenti, rapporti, jew servizzi imposti minn kwalunkwe regolament ieħor jew liġi oħra. (3) Kull dritt addizzjonali mħallas mill-Awtorità dwar il-Liċenzi jiġi addebitat separatament, liema dritt addizzjonali jista’ jinkludi spezzjonijiet ġewwa stabbiliment tat-tessuti ġewwa pajjiżi terzi. (4) Għall-applikazzjonijiet li jinvolvu spezzjoni f’pajjiż terz barra mill-Unjoni Ewropea l-applikant irid ikopri wkoll għall-ispiża tat-titjira, l-ispejjeż tal-akkomodazzjoni tal-ispetturi, l-ispejjeż kollha tal-viża li jistgħu jiġu inkorsi, kull tilqim li jista’ jkun meħtieġ, l-ispejjeż tat-trasport u kull spiża oħra li jistgħu raġonevolment jiġu inkorsi. (5) F’ċirkostanzi eċċezzjonali u, jew għad-diskrezzjoni tal-Awtorità dwar il-Liċenzi, tista’ tingħata rinunzja minnu, jew tnaqqis tad-drittijiet dovuti skont dan ir-regolament. (6) Drittijiet għal riċerka akkademika mingħajr appoġġ mill-industrija għandhom jibbenefikaw minn eżenzjoni mill-ħlas ta’ 70 % tal-miżata sħiħa. L-eżenzjoni għandha tkun għad-diskrezzjoni tal-Awtorità dwar il-Liċenzi. (7) Ir-rinunzji u, jew tnaqqis imsemmija f’dan ir-regolament għandhom jiġu stipulati lill-applikant bil-miktub.